Tennis bo‘yicha yilning yakuniy musobaqasi finalchilari ma'lum bo‘ldi

Serbiyalik Novak Jokovich Professional tennischilar uyushmasining (ATR) yakuniy musobaqasi yarimfinalida janubiy afrikalik Kevin Andersonni mag‘lub etib, musobaqa finaliga yo‘l oldi. Londonda o‘tayotgan musobaqalarning mukofot jamg‘armasi 8 mln dollarni tashkil qiladi.
Uchrashuv 6:2, 6:2 hisobida ayni vaqtda ATR reytingida 1-o‘rinni egallayotgan serb foydasiga yakunlangan. 
Jokovich finalda nemis Aleksandr Zverev bilan uchrashadi. Zverev avvalroq jahonning 3-raqamli tennischisi Rojyer Federerni mag‘lub etgandi.
Final bahsi bugun, 18 noyabrda bo‘lib o‘tadi.